Publication: Magyar Közlöny
Issue: MK-1998-91 (Year: 1998, Number: 91)
Era: 1990-2004
Section: m) a Kábítószerügyi Koordinációs Bizottság létrehozásáról szóló 1039/1998. (III. 31.) Korm. határozat 7. n) pontja
Paragraph Index: 150

8. A Kormány ügyrendjéről szóló 1088/1994. (IX. 20.) Korm. határozat 50. és 51. pontjainak helyébe a következő rendelkezések lépnek: „50. Az államtitkári értekezlet résztvevői a minisztériumok közigazgatási államtitkárai, a Miniszterelnöki Hivatal Kormányirodáját és Kormányzati Referatúráit vezető helyettes államtitkárok és a tárca nélküli miniszterek hivatalvezetői. Az államtitkári értekezleten a Központi Statisztikai Hivatal elnöke és az Országos Műszaki Fejlesztési Bizottság Hivatalának elnöke állandó meghívottként vesz részt. A Miniszterelnöki Hivatal közigazgatási államtitkára az államtitkári értekezletre más személyt is meghívhat. Az államtitkári értekezletre a feladatkörét érintő előterjesztések tárgyalásához a Miniszterelnöki Hivatal illetékes államtitkárát, a kormánybiztost, az országos hatáskörű szerv vezetőjét, valamint a Magyar Nemzeti Bank alelnökét meg kell hívni.

Source: https://magyarkozlony.hu/hivatalos-lapok/4f5e32218f793b69863f888e45dd0b5d0b9cc821/dokumentumok/3651369af8ee9614268f834345be3edce884d108/letoltes